Document ID: 31984D0031

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Ιανουαρίου 1984
για τροποποίηση της απόφασης 81/92/ΕΟΚ περί του καταλόγου των εγκεκριμένων εγκαταστάσεων της Δημοκρατίας της Ουρουγουάης για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων
(84/31/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1, το άρθρο 16 και το άρθρο 18 παράγραφος 1 στοιχεία α) και β),
Εκτιμώντας:
ότι ο κατάλογος των εγκαταστάσεων της Ουρουγουάης που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση της Επιτροπής της 25ης Νοεμβρίου 1980 και ότι τροποποιήθηκε και δημοσιεύθηκε στην απόφαση 81/92/ΕΟΚ (3), όπως τροποποιήθηκε τελευταία από την απόφαση 82/938/ΕΟΚ (4)·
ότι, από το συνηθισμένο έλεγχο που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 περί των ελέγχων που διενεργούνται επιτόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (5), προέκυψε ότι σε ορισμένες εγκαταστάσεις το επίπεδο υγιεινής έχει υποστεί αλλαγές σε σχέση με τον προηγούμενο έλεγχο · ότι πρέπει, κατά συνέπεια, να εγγραφούν ή να διατηρηθούν ορισμένες από αυτές τις εγκαταστάσεις στον εν λόγω κατάλογο και να αποσυρθεί για υγειονομικούς λόγους η κοινοτική έγκριση από άλλες εγκαταστάσεις· ότι, εξάλλου, ορισμένες εγκαταστάσεις δεν παρουσιάστηκαν πάλι για κοινοτικό έλεγχο από τις αρχές της Ουρουγουάης·
ότι είναι απαραίτητο, κατά συνέπεια, να τροποποιηθεί ο κατάλογος των εγκαταστάσεων·
τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα της απόφασης 81/92/ΕΟΚ αντικαθίσταται από το παράρτημα της παρούσας απόφασης.
2. Τα νωπά κρέατα που προέρχονται από τις εγκαταστάσεις αριθ. 7, αριθ. 903 και, όσον αφορά το πρόβειο κρέας, από την εγκατάσταση αριθ. 14, που περιλαμβάνονται στον αρχικό κατάλογο και των οποίων η έγκριση έχει αποσυρθεί, δεν μπορούν να εισάγονται στο έδαφος της Κοινότητας.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιανουαρίου 1984.

Labels: 0
18
17